paragraph_text: Poznate su tri, moguće četiri, veze vilenjaka i ljudi koje su imale potomke. Tri veze su bile među pripadnicima vladarskih kuća vilenjaka i ljudi iz starine, Calaquenda i Edainia: To su bili Lúthien i Beren, Idril i Tuor, te Arwen i Aragorn. Prva dva para vjenčala su se krajem Prvog doba Međuzemlja dok se treći par vjenčao nekih šest i pol tisuća godina kasnije krajem Trećeg doba. Treći par ne samo da potječe od prva dva para, nego također i od braće Peredhil, Elrosa i Elronda, koji su odabrali živjeti prvi kao čovjek, a drugi kao vilenjak te tako razdvojili svoje i sudbine svojih potomaka. Tolkien kaže da je brak Arwenin i Aragornov ponovno ujedinio ove razdvojene grane poluvilenjaka čime je loza obnovljena.<ref>Tolkien, J.R.R., Povratak Kralja, 5. izd., Algoritam, Zagreb, 2001., ISBN 953-6166-13-5, str. 346. Drugi od navedenih brakova jedini je u kojem vilenjakinja nije postala smrtnicom, nego je Tuor ubrojen među vilenjake. U sva četiri poznata slučaja muškarac je bio smrtnik, a žena vilenjakinja.